CELEX: C2006/249/31
Language: el
Date: 2006-10-14 00:00:00
Title: Υπόθεση T-215/06: Προσφυγή της 8ης Αυγούστου 2006 — American Clothing Associates κατά ΓΕΕΑ (εικονιστικό σήμα — φύλλο σφενδάμνου και γράμματα RW)

14.10.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 249/12
            
         Προσφυγή της 8ης Αυγούστου 2006 — American Clothing Associates κατά ΓΕΕΑ (εικονιστικό σήμα — φύλλο σφενδάμνου και γράμματα RW)
   (Υπόθεση T-215/06)
   (2006/C 249/31)
   Γλώσσα του δικογράφου της προσφυγής: η γαλλική
   Διάδικοι
   
      Προσφεύγουσα: American Clothing Associates (Evergem, Βέλγιο) (εκπρόσωποι: P. Maeyaert και N. Clarembeaux, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του ΓΕΕΑ της 4ης Μαΐου 2006 στην υπόθεση R 1463/2005-1·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Λόγοι ακυρώσεως και κύρια επιχειρήματα
   
      Κοινοτικό σήμα προς καταχώριση: Εικονιστικό σήμα που αποτελείται από την απεικόνιση ενός φύλλου σφενδάμνου και των γραμμάτων RW για προϊόντα και υπηρεσίες των κλάσεων 18, 25 και 40 (αίτηση υπ' αριθμ. 2 785 368)
   
      Απόφαση του εξεταστή: Άρνηση καταχωρίσεως
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Η προσφεύγουσα επικαλείται, ευθύς εξ αρχής, παράβαση του άρθρου 7, παράγραφος 1, στοιχείο η', του κανονισμού 40/94 του Συμβουλίου και του άρθρου 6β της Συμβάσεως των Παρισίων, καθόσον το τμήμα προσφυγών του ΓΕΕΑ δεν έλαβε υπόψη τη συνολική εντύπωση του σήματος του οποίου ζητείται η καταχώριση και υπέπεσε σε πλάνες εκτιμήσεως του χαρακτήρα εραλδικής απομιμήσεως ενός φύλλου σφενδάμνου από το οποίο αποτελείται το εν λόγω σήμα. Η προσφεύγουσα προβάλλει, επίσης, ότι το τμήμα προσφυγών εσφαλμένως αρνείται να λάβει υπόψη τη φήμη του σήματος στο πλαίσιο της εφαρμογής ενός απολύτου λόγου απαραδέκτου της καταχωρίσεως που προβλέπεται από το άρθρο 7, παράγραφος 1, στοιχείο η', του κανονισμού 40/94.